Eärendil - Wikipedija, prosta enciklopedija

# Eärendil

### Iz Wikipedije, proste enciklopedije

Opozorilo: Ta članek oz. del članka spada pod Tolkienovo mitologijo. Nekateri spodaj navedeni podatki vam lahko pokvarijo užitek pri branju Tolkienovih del.

Eärendil Pomorščak oz. Eärendil the Mariner je eden najpomembnejših likov v Tolkienovi mitologiji. Preplul je velik del sveta in na koncu »postal« zvezda Daníca oz. Večernica, poznana pod imenom Eärendilova zvezda.

## [uredi] Biografija

Eärendil je kot sin Tuorja in Idril Celebrindal, Turgonove hčere, tako človeške kot vilinske krvi, zatorej je polvilin; kot tak je bil obdarjen z obojim - lepoto in močjo vilinskega in človeškega rodu. Rojen je bil v Gondolinu in tam preživljal otroštvo do Maeglinove izdaje. Po tem je živel ob ustju Siriona, kjer je spoznal Elwing in se z njo poročil. S svojo ladjo Vingilótë (Vingilot), ki mu jo je pomagal zgraditi Círdan Ladjedelec je v iskanju svojega očeta, ki je odplul na Zahod, prepotoval vsa poznana morja sveta.

Skupaj z Elwing sta odplula proti Amanu in ga nazadnje tudi dosegla. Eärendil se je odločil sam soočiti z jezo Valarjev in je stopil na tla neumrljivih dežel, da bi prosil Valarje za pomoč v boju proti Morgothu. Ob njegovi prošnji se je med Valarji vnel velik prepir, a na koncu se je Manwë odločil, da naj bo njegovi prošnji ugodeno, in vsa bitja v Valinorju so se pripravila na poslednjo vojno.

Zaradi njihove dvojne narave se je Manwë odločil, da bo vsem polvilinom dana izbira: biti vilin ali biti človek. Eärendil je sledil Elwing pri odločitvi, da se pridruži vilinskemu rodu, čeprav je bil v srcu bližji ljudstvu svojega očeta - ljudem. Valarji so Eärendila poslali na nebo v znamenje upanja za ljudstva Srednjega Sveta. V Bitki jeze se je Eärendil bojeval z velikim zmajem Ancalagonom nad Angbandom in ga premagal. Zmaj je padel na vrhove Thangorodrima, ki se je zrušil pod njegovo težo. Po koncu vojne je Eärendil s svojo ladjo zaplul v nebo s sijočim Silmarilom na čelu Vingilótë.

## [uredi] Pomen imena in drugi nazivi

Eärendil pomeni v kvenji Ljubitelj morja, vendar je Tolkien razvil ime iz staroangleške literature, predvsem iz pesnitve Crist, kar je razložil v pismu št. 297 v Letters of J.R.R. Tolkien.

Znan je tudi pod nazivi Blaženi (Blessed), Pomorščak (Mariner), Polvilin (Halfelven) in Svetli (Bright). Kot zvezda je bil v Srednjem svetu imenovan Gil-Estel - Zvezda velikega upanja in poznejšim ljudem kot Venera, zvezda Danica oz. Večernica. Pravili so ji tudi Dúnedainska zvezda (The Star of Dúnedain) in Zvezda Severa (The Northern Star).

## [uredi] Polvilinske generacije

             Fingolfin      Galdor     Thingol = Melian
                 |            |                |
                 |            |          (1)   |
              Turgon         Huor   Beren = Lúthien
                 |     (2)     |          |
               Idril ======= Tuor        Dior = Nimloth
                        |                     |
                        |                -------------
                        |                |           |
                     Eärendil ======== Elwing   Eluréd in Elurín
                                  |
                           ------------------
                           |                |
                         Elros            Elrond = Celebrían
                           |                     |
                   Númenorski kralji             |
                           :                     |
                        Elendil                  |
                           :                     |
                    Arnorski kralji              |
                           :                ---------------
              Dúnedainski vodje             |             |
                           :       (3)      |             |
                        Aragorn ========= Arwen  Elladan in Elrohir
                                    |
                                Eldarion

Poroke med ljudmi in vilini so oštevilčene.

## [uredi] Glej tudi

- Eärendilova zvezda
- Elwing
- Vingilótë
- Polvilini

Vilini iz Tolkienove mitologije
Aegnor | Alatáriel | Amarië | Amdír | Amras | Amrod | Amroth | Angrod | Annael | Aranwë | Aredhel Ar-Feiniel | Arminas | Artanis | Arwen | Beleg | Caranthir | Celeborn | Celebrían | Celebrimbor | Celegorm | Círdan Ladjedelec | Curufin | Daeron | Denethor | Dior | Eärendil | Eärwen | Ecthelion | Edrahil | Elemmakil | Elenwë | Elladan | Elmo | Elrohir | Elrond | Eluréd | Elurín | Elwë Singollo | Elwing | Enel | Enerdhil | Eöl | Ereinion Gil-galad | Erellont | Erestor | Faelivrin | Fëanor | Finarfin | Finduilas | Fingolfin | Fingon | Finrod Felagund | Finwë | Galadhon | Galadriel | Galathil | Galdor | Galion | Gelmir | Gelmir Nargothrondski | Gildor Inglorion | Gil-galad | Glorfindel Gondolinski | Glorfindel Razendelski | Guilin | Gwindor | Haldir | Idril Celebrindal | Imin | Indis | Ingwë | Legolas Zelenolisti | Lenwë | Lindir | Lómion | Lúthien Tinúviel | Mablung | Maedhros | Maeglin | Maglor | Mahtan | Malgalad | Míriel Serindë | Mithrellas | Nellas | Nerdanel | Nerwen | Nimloth | Nimrodel | Nóm | Olwë | Orodreth | Oropher | Orophin | Pengolodh | Rúmil | Rúmil Lórienski | Saeros | Tata | Teleporno | Thingol | Thranduil | Turgon | Voronwë |
Vilinski oddelki in rodovi
Avari | Vilini Luči (Calaquendiji) | Eldarji | Morski vilini (Falmari) | Zeleni vilini (Laiquendiji) | Temni vilini (Moriquendiji) | Nandori | Globoki vilini (Noldorji) | Gozdni vilini (Silvani) | Sivi vilini (Sindarji) | Teleriji | Úmanjari | Svetli vilini (Vanjari) |

Vzpostavljeno iz »http://sl.wikipedia.org../../../e/%C3%A4/r/E%C3%A4rendil.html«

Kategorija: Vilini iz Tolkienove mitologije

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Català
- Deutsch
- English
- Español
- Français
- Galego
- Magyar
- Italiano
- 日本語
- Nederlands
- Polski
- Português
- 中文